Jonas Faraasen Olsen

Jonas Faraasen Olsen (født 23. april 1988) er en norsk fotballspiller som for øyeblikket spiller for den norske klubben Ullern IF Faraasen Olsen spiller i angrep og er sønn av tidligere Kvik Halden-målvakt Jan Erik Olsen.

 Spillerkarriere 
Faraasen Olsen begynte sin karriere som fotballspiller hos Berg Idrettslag, men dro siden videre til Kvik Halden. Her fikk han sitt gjennombrudd som seniorspiller i 2005, og i 2006 markerte han seg som spiss med å score 20 mål på nitten kamper i 3. divisjon. I 2007-sesongen spilte han 26 kamper og scoret 24 mål, før han året etter scoret hele 38 mål på kun 23 kamper. Etter høstsesongen 2008 var han på prøvespill hos Hamarkameratene sammen med lagkamerat Sabri Khattab.Aftenposten.no – Tre sterke kandidater til én plass i A-stallen (Av Roger Synstad. Publisert 12. november 2008, besøkt 5. mai 2010) Han var også på prøvespill hos Hartlepool United FC vinteren 2009, men uten å ende opp med kontrakt hos noen av klubbene.NRK.no – På vei mot proffeventyret (Av Øystein Wolf. Publisert 24. juli 2009, besøkt 5. mai 2010)

På vårsesongen 2009 scoret han 15 mål på tolv kamper for Kvik Halden, før han i juli 2009 meldte overgang til den nederlandske klubben MVV.Aftenposten.no – 3.divisjonsspiller blir proff i Nederland  (Av Reidar Løfaldli. Publisert 8. august 2009, besøkt 5. mai 2010) Faraasen Olsen scoret sitt første seriemål for klubben i august 2009 i en uavgjortkamp mot SC Cambuur i Eerste divisie. Juni 2011 vendte Faraasen Olsen hjem til Halden og signerte en ny kontrakt for Kvik Halden FK. Etter Kvik Halden karrieren gikk han til Ullern IF. 

 Referanser 

 Eksterne lenker 

 MVV.nl – Spillerens profil hos MVV

Kategori:Norske fotballspillere
Kategori:Fotballspillere for Kvik Halden FK
Kategori:Fotballspillere for MVV Maastricht
Kategori:Norske fotballspillere i Nederland
Kategori:Personer fra Halden kommune
Kategori:Fødsler i 1988